0.e, hel , 
Ujjé — itt a nyár! 

Valóban — naptár szerint megint elmúlt egy iskolai év, újra itt van szép 
június, s vele együtt nemcsak a pedagógusnap — ezt sem illő elfelejteni és ki- 
hagyni az ünnepek hosszú sorából! — hanem az évzáró is. Ha jelképesen 
szólnék, úgy is mondhatnám; júniusban nemcsak a gabona aratása követke- 
zik, hanem betakarítás van az iskolákban is: a tudásért, elért eredményekért 
most osztják-osztályozzák az ember gyerekét. Igazán nem irigylek senkit: 
sem a gyerekeket, akik vagy örülnek, vagy 0-betű karikává pittyed sírásra 
az ajkuk, esetleg vállat vonnak látszat-nemtörődömséggel. Hej, haj, ha tud- 
nátok, milyen nehéz osztályozni! Milyen kevés az a néhány szám, mellyel 
mérni lehet tudástokat, szorgalmatokat, magatartásotokat! 

No — beszéljünk vidámabb dolgokról, mielőtt sóhajtozással párásítanánk 
be a jövendő nyarat. Mit is kérdeztek évzárókor egymástól? Igen azt, hogy 
ki hol lesz, mit csinál, merre utazik a nyáron? Van, akinek egyetlen nagy va- 
káció a két hónap: irány rokontól ismerőshöz, aztán szülőkkel beutalóval 
valahová, esetleg külföldre . . . De akad olyan gyerek, akinek a rokonai, sőt 
még a nagymamája is ugyanabban a városban él, mint ő, árva-fikarcnyi isme- 
rősük sincsen falun, és sem édesanyja, sem pedig apja nem kapott a munka- 
helyén beutalót. No, mit csinál az ilyen gyerek, aki ráadásul mondjuk egy 
összkomfortos, vadonatúj modern lakótelep kilencedik emeletén lakik? Nem, 
nem kell sajnálni őt senkinek! Ha ügyes és okos, legalább olyan jól nyaral- 
hat, mint aki két napot sem tölt odahaza! Hiszen akad a közelében művelő- 
dési ház, vagy úttörőház, múzeum és könyvtár. Ajánlom, tervezzétek meg 
és szervezzétek meg egy házban vagy közel lakó barátok a nyaratokat! Idő- 
sebb pajtás és még szülő — és már indulhattok a strandra! A lakáskulcsot a 
nyakatokba kötitek, lehetőleg madzagra, nehogy elvesszen. Ha okosan ter- 
veztek, nem lődörgitek el az időt. És jut még tán arra is, hogy olykor-olykor 
elővegyétek valamelyik tankönyvet és — nem, nem tanulás! — belelapozásra 
támad kedvetek. Különben minden titok nyitja és segítőjeegy kockás fü- 
zet lehet, melybe előre felírjátok, mit akartok elvégezni a nyáron és naponta 
pár mondattal számot adtok arról, ez hogyan sikerült. Persze, aztán nyár 
végén se sírjon senki sem, és a KISDOBOST se okolja, hogy nem sikerült a 
kockásfüzet-varázslat azért, mert csak vonalasat kapott. 


Áprily Lajos versei 


Fűmagot vetettem 


A vád: 
Hogy elhenyéltem ezt a szép napot! 


A védelem: 

Nem teljesen: vetettem fűmagot, 
Pár szép nap és a sűrű mag kikel, 
eső belőle pázsitot nevel, 

)] árnyékot vetnek rá a kerti fák, 
jönnek hűsét kívánó unokák, 
terítenek a gyepre szőnyeget, 

7 elfekszenek a szőnyegen hanyatt, 
foszolva-lengő felhőcskék alatt, 

s nézik a mesemondó, mély eget. 


ő, 


d 
zh y 
A rím 
Hazája álom és titok, 
szem-nem-legelte pázsitok. 


Egyszer csak itt van s mint kis ér, 
csilingel és kisér, kisér. 


S fürtös csengő lesz: hangpatak, 
amelybe új csengés szakad. 


Mentát locsol, szirmot sodor 
és illatos lesz, mint a bor. 


! És mámoros lesz, partot ont, 

] kurjongató, vidám bolond. 

I A mély felé örvénnyel ás, 
hogy belenézni: kábulás. 


A fényen tündökölve fut 
és fényes tündérvölgybe jut. 


S tó lesz, virágot úsztató, 
habnyugtató és tiszta tó. 


t p. e 1 

Nem ás, nem ont és nem kering — AA / : i KÖ 

csak ring s a lelkem benne ring. AÚ Va KV] As 

Békés Rozi rajzai 


Joó Katalin . 


Öt nap apuval, / 
- a hatodik a ráadás! 


VI. fejezet I 


mellyel nem ér véget történetünk — 


inkább egy másik kezdődik, 


de erről inkább máskor szólunk 


Amilyen nehezen aludt el a társaság az esti zöld- 
vendéglős — Bartha elvtárs képviselős — lakóbizott- 
sági — Hurtyák uras látogatás után, pontosan olyan 
nehezen ébredtek. 

Mindegy — tíz órára így is ragyogott a lakás. 

Apu a bevásárlásból még virágot is hozott. 

— Ha majd parkőrséget is szervezünk — magya- 
rázta Juszuf, lesz ott egy sarkunk, ahol vágni meg, szed- 
nivaló virágot nevelünk. Innen mindenki akkor és 
annyit visz, amennyivel szépíti az otthonát, vagy meg- 
lepetést szerez valakinek ! 

Apa pártolta a gondolatot. Ige 
denki rájön arra, hogy a frissen takarított szoba is úgy 
szép igazán, ha virág van az asztalon. Persze nem be- 
főttesüvegben, hanem szép kerámia vagy népi mázas 
vázában. 

— Pipi anyukája eltörte egyszer a kristályvázájukat 
— mondta Pistván, s mindjárt hozzátette, hogy ezért 
inkább legyen befőttesüvegben a virág, mivel arra nem 
kell annyira vigyázni. 

— De nem is szép! — torkolta le Juszuf. Azt is hoz- 
zátette, hogy a kisgyerekek általában ügyetlenek, ezért 
tetszik néki jobban a befőttesüveg. 

— A Pipi anyukája nem kisgyerek — sivalkodott 
Pistván, mert nem akarta tudomásul venni, hogy a 
bátyja őróla beszél. 

Apa lecsót főzött. 

A másik adag este elfogyott az utolsó karika kol- 
bászig. 

Még sört is hozott, meg traubit, s a hűtőben tartotta 
hűsen. 

A szobákat befüggönyözték. Anyu frottírköntösét 
meg a Sirr-Surr párt előkészítették. 

Csodálatos rend volt. 

Csucsu fölé parányi sátrat raktak. 

— Apu — merengett Juszuf — tulajdonképpen Csu- 
csunak köszönhetjük, hogy ilyen szépen összejött a ház! 

Együttesen felidézték, milyen volt az a nap — úgy 
tűnt nem öt nappal ezelőtt, hanem százhúsz esztendeje 
történt —, amikor Bőciéknél kitelt Csucsu becsülete, és 
a malacka megsértődve elrohant világgá. 

Csucsu minden héten másik gyereknél lesz, más sze- 
retgeti, gondozza, és ahogy körbejár, minden házbeli 
gyerek kicsit a gazdájává válik. Megismerik Csucsut, 
a tulajdonságait, azt, hogy két lábra állva várja a répát, 
és hogy a nokedlit nagyon szereti. Móni még naplót 
is vezet róla, persze a közös tapasztalatokról. 

Mennyi minden történt ezen a héten! 

Még strandolni is voltak, a Dagályban, és lám, Móni 
életének első igazi úszása is ehhez a naphoz kötődik. 

És az a csodálatos kirándulás héven, buszon, hajón! 


Aztán a szakadék-mászás és Móni aranyos nagypapája 
a szalonnasütő nyársakkal! Meg Marianna kishúga, 
meg a szakadékot mászni nem akaró örökké aggódó 
anyukája! Aztán az ezerjófű, mely annyi betegséget 
gyógyít! 

Az elmúlt napok koronája: a PINCEZUG A TIZE- 
DIK EMELETEN — mely soha többé nem lesz szá- 
rító, hanem csodálatos mesekastély, ahonnan messzire 
ellátni, át a Dunán, a hegyekre, s ahol lehet titkokat 
tartani, s ahol a lányokat a kedves, subát ajándékozó 
nagymama hímezni, meg horgolni tanítja, a fiúkat meg 
Juszuf papája és Bőci bácsi faragni, barkácsolni! 

Igazán gyorsan múlt az a hét! 

Juszufnak kicsit össze is szorult a torka tőle. Mert 
Anyu nélkül múlt el. 

Sokat gondoltak rá, azért férfiasan megvallva vala- 
hogy mégiscsak elboldogultak nélküle. Lám, még ki is 
mosták a ruhát Apuval. Most meg filctollal fehér pa- 
pírra ír valamit Apu: 

A KILENCEDIK EMELETI SZÁRÍTÓBAN 

KLUBSZOBÁT RENDEZÜNK BE. KÉRJÜK A 

T. LAKÓTÁRSAKAT, HOGY FÖLÖSLEGES BÚ- 

TORDARABJAIKKAL SEGÍTSÉK BERENDEZ- 

NI! A HÁZ LAKÓBIZOTTSÁGA ÉS A KLUBBI- 
ZOTTSÁG, melynek tagjai közt gyeses anyukák, úttö- 
rők és kisdobosok is vannak, névszerint: ... . . és kö- 
vetkezett a felsorolás, Marianna anyukája, Bőci bácsi, 
Móni nagypapája, Apu, Móni, Marianna, Pipi, Bőci 
— és Juszuf alig hitt a szemének — a saját neve is ott 
szerepelt! 

— De én, én, én. . . — motyogta — aztán felkiáltott: 

— Apu, gyorsan tegyük ki a kapu alá! Hadd várja 
ez is ott Anyut! Ez lesz majd az igazi, a roppant nagy 
meglepetés ! 

Pistván lustán ballagott hozzájuk : 

— Mikor indulunk? Mikor jön az a repülőgép? Ne- 
kem azt mondta egyszer valaki, hogy a fejünk fölött 
folyosó van és a berlini gép ott jár ... mi az, hogy fo- 
lyosó? .. 

— Légifolyosó — mondta Apu, s elmagyarázta, 
hogy a gépek sem repülhetnek össze-vissza, s van légi 
kresz is, 

— Égi kresz, égi kresz — kiabált Pistván — és azon 
járt az atyaúristen, a Bartha képviselő elvtárs bácsi. 

Juszuf alig bírt vele. 

Nézték az órát. Közben apa valóban feltette a táb- 
lát, aztán szépen felöltöztek. 

— Ugye fagyizunk, hiszen olyan korán van még! — 
mondta Juszuf. Apu elgondolkodott. 

— Édes gyermekem, Anyu nem mondta, mikor jön, 
melyik géppel? 


Juszuf nem emlékezett. 

Hisz olyan gyorsan jött az a berlini hívás, épp taka- 
rítás közben! 

— Mert — folytatta Apu — több gép is jön naponta. 
Várjatok, felhívom a repülőteret! 

Tárcsázott. 

Újra kezdte. 

A szám foglaltat jelzett. 

Amikor felvették, azt mondta egy udvarias hang, 
hogy , Adom az információt". 

És akkor, azt mondta a telefon, hogy: 

BE Tui, tui, tui.... 

Anyu frottírköntöse meglebbent. 

Alatta Sirr-Surr, a papucspár elindult már. 


Aztán csengettek. 

— Biztosan Bőci-bácsi a plakát miatt — vélte Ju- 
szuf és sarkig tárta az ajtót. 

Apu még mindig a telefonnál ült. 

Pistván Csucsut babusgatta az erkélyen. 

A sarkigtárt ajtóban ott állt Anyu. 

Szép volt, és nevetett, a haja a válláig ért. 

A kezében kockás sportszatyor volt. 

— Ez új — villant át Juszuf fején. 

Aztán felüvöltött, majdnem indián módra, így: 


Erre Apu is ott termett, meg Pistván. 

A kicsi azt kiabálta, hogy: 

— Anyu a Csucsu miatt sikerült a klub, és a szaka- 
dékban is voltunk, szalonnát sütöttünk, Móni tud már 
úszni és finom lecsónk van, neked főztük, jaj anyu! 

Itt elfogyott a szusza. 

Aput engedte szóhoz jutni. 


De Apu nem szólt semmit, csak átölelte Anyut, meg 
kivette a kezéből a szatyrot és terelgette befelé. 

Anyu szeme csillogott. 

Gyors mozdulattal ledobta a cipőjét, rohant kezet 
mosni. 

Lábán Sirr-Surrékkal, a frottírba bújva azt mondta: 

— De jó itthon gyerekek! 

Aztán az erkélyen észrevette Csucsut és felnevetett: 

— Gyerekkoromban volt nekem is egy tengeri ma- 
lackám, de nem tartottam rendben, apám megharagu- 
dott és miközben szidott engem, a malacka megszökött, 
nyilván megsértődött. 

Pistván szája , ó" alakúra kerekedett: 

— De hiszen a Bőciéknél is így történt! 

Juszuf meg azt mondta : 

— Lehet, hogy minden tengeri malaccal előfordul 
ilyesmi? 

Anyu ezt már nem hallotta, mert rámolta a bőrön- 
döt, meg a sportszatyrot, s kinek-kinek osztogatta a 
Berlinből hozottakat. 

kk :k 

Odakint alkonyodott. 

A kapu alatt a plakátot meglebbentette a huzat. 

Bőci apukája éppen azt beszélte lent a szomszéd ház- 
béli lakóbizottság vezetőjével, hogy nem járja, ne csak 
egy helyen rendezzenek be ilyen okos, mindenre hasz- 
nálható szárítót, hanem ahol csak lehet. 

Nem azért, mert a képviselőjük ezt helyesli, s mert 
az is lehet, hogy a televízió megnézi őket. 

Nem, nem azért — hanem mert kell. Gyeses anyu- 
kának, kisgyereknek, nagyobbaknak, barkácsoló apu- 
káknak. 

Egyszóval — mindenkinek. 

Érdekes, az arra lépkedő gondnok, Hurtyák úr 
ugyancsak nagyot bólogatott erre a megállapításra ! 


sa ( Horgas Béla versei j 


Két kavics beszélg 
— Hej, mi a kő, kockakő kend? 
Mi a manót csücsül itt lent? 
Ázik, fázik, meg se szólal? 
Tán valami rosszat forral? 


— Kavics vagyok. 

S magam vagyok 
magamban. 

Társaságom elhagytam. 
Magányom is kőszerű, 
jómagam is kőfejű. 

Jó szót tőlem, 

rózsám, ne várj. . ; 
Én vagyok a kapcabetyár. 


XA 

Porcelánboltban 


Ebben a boltban, 
porcelán boltban, 
elefánt úr volt, 
elefánt asszony. 
Ültek ott ketten, 
hümmögtek csendben. 
Vevőjük nem volt, 
ajtajuk nem nyílt. 
Féltek a nippek, 
nyulak és griffek: 
mi lesz, ha mozdul? 
elefánt úr és 
elefánt asszony . . . 
Vevő ha csönget? 
Töri a csöndet! 
Ebben a boltban, 
porcelán boltban, 
elefánt úr volt, 
elefánt asszony. 
Ültek ott csendben, 
hümmögtek ketten: 
hmm és hmm és hmm. 


ZA Simai Mihály ) 


A gyurgyalag dicsérete 


. Barátom, György eleget 
. leste a gyurgyalagot; 


égen amint lebegett, 
épp ahol Gyurka lakott. 


Kéklett az égi meder, 
szivárványlott a madár; 


szelte puhán a szelet 


— csodálta György eleget . . . 


Hallotta György eleget 
szólni a gyurgyalagot: 

a gyöngyös gyurr-gyurrokat, 
a pöttyös purr-purrokat 
zengte utána legott, 

s nyárvégre György remekül 
megtanult — gyurgyalagul. 


Most, ha erdőre ered, 
most, ha mezőn gyalogol, 


nem szól e Györke gyerek 
másként, csak gyurgyalagul. 
Nótáját fújva fülel 

Gyöngyösi Gyurr-gyurika . . . 

. . .s fészkéből visszafelel 
gyurgyalagék gyereke: 

, Gyerr, Gyuri, gyurr, Gyuri úr, 
dombon a nap ha kigyúl, 


víg, aki szállani mer; 
gyurr, Gyuri, gyurr, Gyuri — gyer!" 


Dani már régebben elhatározta, hogy autó-parkoló- 
őr lesz, majd ha megnő. Az ablakuk alatt a téren volt 
az autóparkoló.Jön a sok szép autó egymás után, és 
mindenki szótfogad. Oda állnak, ahová az őr mutatja. 
És az őr még kis cédulákat is tűz az autók ablakára — 
ez tetszik Daninak legjobban. Főleg ezért választja ezt 
a foglalkozást majd. 

Addig is, amíg megnő, gyakorolja egy kicsit. Főleg 
Kakukk Márti miatt. Kakukk szintén másodikos, csak 
sajnos a bé-osztályba jár. Viszont a bölcsődében min- 
den reggel találkoznak. Dani elkíséri anyut, amikor 
Hugót viszi oda. Kakukk Márti is elkíséri a saját anyu- 
káját, és hozzák a kis-Kakukkot. Még más csecsemőket 
is hoznak, felviszik őket a bölcsődébe. A kocsik meg 
lenn maradnak a kapu alatt. Dani ezekre tűzgéli a kis 
cédulákat, amit számolás órán használnak különben. 

— Én itt vagyok parkolóőr — mondta Kakukk Már- 
tinak ; az meg csak csodálkozott nagyon. 

Attól kezdve együtt mennek iskolába a bölcsődétől. 
És útközben kiolvassák az áruház kirakatát. Igaz, csak 
Márti olvassa, Dani csak áll mellette és unatkozik. 
Ugyan kit érdekelnek az olyan szavak, hogy turmixgép, 
meg zsúrasztal, és valódi nutria. Mártit érdeklik — hát 
ráhagyja. 

Egyik nap meg mit olvasott?! Azt írták a kirakatba, 
hogy ma kétéves az áruház. Minden kétéves gyereket 
szeretettel várnak délután. Ünnepelje együtt a születés- 
napot minden kétéves, akár gyerek, akár áruház! 

Dani nagyon megörült, mert Hugó mindjárt kétéves. 
Márti meg szomorkodott, mert a kis-Kakukk majdnem 
három. Dani biztatta, hogy azért csak hozza el! Majd 
ráfogják, hogy nagynövésű kisgyerek. 

De hiába! Délután nem engedték be a kis-Kakukkot 
az áruházi ünnepségre. Dani nagyon megsajnálta Már- 
tit, mert olyan szépen kiöltözött. És akkor eszébe ju- 
tott egy jó vicc, úgy is mondják, hogy megoldás. Elcse- 
rélték a két kistestvért. Márti boldogan ment Hugóval 
az ünneplő terembe. Dani meg kézenfogta a kis-Ka- 
kukkot. Majd ők addig nézelődnek az áruházban és a 
kapuban találkoznak, amikor véget ér az ünnepség. 

Dani nagyon elégedett volt a megoldással. Borzasz- 
tóan szeretett az áruházban bámészkodni. Végignézett 
mindent, még a kalapokat is. Igaz, a kis-Kakukk nél- 
kül azért sokkal jobb! Mert csak húzatja magát, nyű- 

gösködik. Úgy látszik, ő nem örül a testvércserének, 
EI is határozta, hogy vesz neki a büfében egy nápolyit, 
Nem ő tehet róla szegény, hogy már hároméves, az áru. 
ház meg csak kettő. Magának kólát vesz. De egy kor. 
tyot ad belőle neki is. 

Csakhogy addigra már elveszett a kis-Kakukk. Dani 
nem is vette észre, hogy mikor, Arra emlékszik, hogy 
folyton kirántotta a kezét az övéből. Megfogta újra, 
Megint kirántotta... Lehet, hogy aztán egyszer csak 
úgy maradt. 

Végigjárta az áruházat gyorsan. Megkérdezett egy- 
két embert, hogy nem láttak-e egy kisgyereket egyedül, 
Csak olyant láttak, akihez felnőtt is tartozott. Lifttel 
felment a harmadik emeletre. Lassan sétált az áruk kö- 
között, nézegetett jobbra-balra. Őt is nézték az eladók 
nagyon. Talán azt hitték, lopni fog. Kakukk nélkül ért 
vissza a földszintre. 

Újra beszállt a liftbe. Hátha oda bújt el a gyerek?! 
De a liftes asszony kidobta. Azt mondta, ez nem játék; 
nohiszen! Van is kedve játszani! 

Lement az áruház kapujába. Négy óra. Mindjárt 
jönnek Mártiék. Most akkor mi legyen? Azt mégse 
mondhatja, hogy vigye haza Hugót addig is. . . Amikor 
a múltkor elvesztette Márti radírját, nekiadta helyette 
a magáét. Világos! Márti is azt mondta, rendben van. 
Másnap meglett Márti radírja, de akkor már nem cse- 
rélték vissza. Mert radírban az mindegy, hogy melyik 
kié... De kistestvérben?!! Nem is hasonlít egymásra 
Hugó és a kis-Kakukk. Észrevennék otthon rögtön. 

Márti nagyon megörült, amikor meglátta Danit. Azt 
mondta, nem nagyon bírt Hugóval. Ha tudja, hogy 
ilyen harapós, nem biztos, hogy vállalja. Hol agyon- 


szeretgette a mellette ülő kisgyereket, hol megharapta. 
Az anyja persze ővele veszekedett, hogy miért nem vi- 


gyáz jobban a kistestvérére. . . 

— Erről jut eszembe — nyögte ki végre Dani. 

— Mi jut eszedbe erről? — kérdezte Márti. 

— Az, hogy én meg a te testvéredre vigyázhattam 
volna jobban. 

— Neked is azt mondták? 

— Én mondom. Magamnak. 

— Dinnye vagy. Hol az öcsém? 

— Elvesztettem. 

— Hogy? 


— Hát... csak úgy magától elveszett. 

— Ezt jól megcsináltad! Engem otthon agyonver- 
ek, ha az öcsém nélkül megyek haza. 

— Az azért nem biztos. Mert akkor például nem ma- 
dna egy gyerekük se a szülőknek. . . 

.— Mindegy. Akkor is agyonvernek, ha hazamegyek. 
— Gyere hozzánk lakni inkább. . 

— Nem megyek! És tessék megkereső az öcsémet. 
Indulás! 

— Megyek... És Hugóval mi legyen addig? 

— Mit tudom én?! Mindenesetre visszaadom. Tes- 
sék! És a pepitafülű egér is hozzátartozik. Ezt kapták 
a születésnapra. 

A játékegér füle tényleg pepita anyagból készült. Le- 
het, hogy ez nem tetszett Hugónak. Mert folyton le- 
dobta a földre. Dani fölvette. Hugó ledobta. Márti föl- 
vette. 

— Nem hozzátok tartozik véletlenül az a másik kis- 
gyerek is? — kérdezte egy asszony, egy idegen. 

— Melyik? — kérdezték ők egyszerre. 

— Hát az ott. A cipőkirakatban. . . 

Az áruháznak négy kirakata volt. Olyan nagyok, 
mint a bejárati ajtó, talpig üveg mindegyik. Az egyik 
kirakatban bútor volt. A másikban háztartási gépek. 
A harmadikban ruha-féle. A negyedikben cipők, és ott 
volt még a kis-Kakukk. 

Elmélyülten rakosgatta a cipőket. Csereberélte a pá- 
rokat. Ide-oda hordozta az árcédulákat. Nagyon jót 
játszott, az biztos. Hátra se nézett, amikor kopogtattak 


neki a kirakatüvegen. Csak kotorászott egy csizmában, 
keresett benne valamit. Talán azt hitte, hogy megjött 
a Mikulás. 

Rohantak vissza az áruházba. 

— Néni kérem, egy kisgyerek van a kirakatban — 
szólította meg Dani az egyik eladót szelíden. Mégis ba- 
rátságtalanul válaszolt az illető. 

— Mi nem tartunk gyereket a kirakatban! 

— Pedig ez ott van. A cipőkkel játszik — erősködött 
Dani. 

— Ez a fiú nem normális — jelentette ki az eladó. 

— Ez? Ezt ismerem! A lifttel is csak szórakozik — 
toldotta meg a liftesasszony, mert az is odajött a lár- 
mára. 

Addigra már több járókelő állt odakinn a cipőkira- 
kat előtt. Figyelték, hogy mit csinál ott az a kisgyerek. 
Azt hihették, valami új reklám. Ez az áruház mindig 
kitalál valamit. 

— Ez az én kistestvérem — hirdette ki Márti. De 
már nem volt sírós a hangja, inkább dicsekvős. 

Aztán mégiscsak kivonszolták valahogy a kirakatból 
a kis-Kakukkot. Nem akart kijönni. Ordított, hogy 
neki otthon sosincs ennyi játéka. 

Dani nekiadta a pepitafülű egeret, csakhogy elhall- 
gasson. De nem kellett neki. Ledobta a földre, akár- 
csak Hugó. 

— Buta egér — mondta sírva. És rá is taposott. 

Pedig ő a buta. Meg még Hugó. Ők ketten a pepita- 
fülű egerek. 


Koltai Éva rajzai 


Fecske Csaba 


Élt egyszer régecskén, 
vagy nem, az is lehet, 
egy nagyhasú király, 
adjunk neki nevet: 
legyen Kelekótya, 
szólítsd így ha mered, 
ki is kacaghatod 
hogyha megismered 


Őkelme naponta 
tizenkétszer evett, 
csoda-e, ha rajta 

a nadrág elrepedt?! 

A konyhában lebzselt, 
falta a sülteket 

a túróscsuszából 
háromszor is szedett! 


Hej, a májashurka, 

az volt még csak remek! 
Meglátja a király, 
orrcimpája remeg 
Összefut a nyála, 
csámcsogva nyel egyet, 
s fennen dicséri a 
mennyei ízeket 


Egyszercsak kürt harsan: 
az őr így ad jelet, 

a királyi várba 

idegen érkezett 
Kelekótya ekkor 

éppen fánkot evett, 

a kürtrivalgásra 

hej, ügyet sem vetett 


Szalad a miniszter, 
nyelvét nyelve siet: 

— Jöjjön hamar felség, 
bár nem tudom, minek! 
Siessen szaporán, 
ahogyan csak lehet: 
Bergengóciából 
érkeztek követek! 


— Bolond vagy miniszter 
elment tán az eszed?" 
Nem hagyhatom abba, 
finom ez a keszeg! 

— Míg felséged eszik, 
mindent elkövetek: 
várjanak nyugodtan 
azok a követek 


Így szólt a miniszter, 
aztán elsietett, 

és minden követet 
illőn megkövetett: 
— Egy kis türelemre 
kérem kigyelmetek, 
királyom elfoglalt, 
de jő, amint lehet 


Három álló napig 
vártak a követek — 
Kelekótya üzent: 

Jaj, még nem mehetek! 
Még egy falat kolbász, 
mustár, torma, retek — 
,, Jralkodni üres 

hassal nem szeretek!" 


, Velünk a bolondját 
járatni nem lehet!" — 
Fölszedelőzködtek 

a nyájas követek 
Szorosra húzták a 
hasukon az övet, 
mert igen éhes volt 
már mindegyik követ 


Bergengóc királynak 
elmondják, mint esett 
a példa nélküli 

és arcátlan eset 
Felbőszült a király, 

s tátog: — No de ilyet! 
Guta üti meg, ha 

nem vágnak rajt? eret 


Mikor magához tér, 
ordít, hangja remeg: 
— Kelekótya ellen 
induljon a sereg! 
Bosszút állni rajta 
rest percig se leszek, 
én, Bergengóc király 
tréfát nem ismerek! 


. . ., Megy az ármádia, 
vonul a nagy sereg: 
sok százezer szurony 
hegye égnek mered 
Faltörőkos százhúsz, 
ágyú is van, nem egy, 
Kelekótya ellen 
dübörög a sereg 


Telhetetlen hasú 
király, mi lesz veled? 
Bergengóc erejét 

te még nem ismered! 
Bosszút áll terajtad, 
biz? súlyos az eset, 
nem írhatja meg toll, 
nem pingálja ecset 


Nem tudsz háborúzni, 
csak a hurkát nyeled, 
négyfelé vágnak míg 
kardod fölemeled! 
Íme, láthatod már, 

ha nyitva a szemed, 
hogy ablakod alatt 

áll az a bősz sereg 


Kelekótya rikkant: 

— Hol a ló, hol a nyereg?! 
Az árnyékomtól én 

talán megijedek?! 

— De hiszen királyom, 
nincsen ló, nincs nyereg, 
egyszál katonád van, 

az is sánta, beteg! 


Hümmög Kelekótya: 
— Hej, bizony az lehet, 
én magam nyisszantok 
le hát minden fejet! 

s mert minden szónál 
szebben beszél a tett, 
tüstént kardot rántott — 
de jaj, hasraesett! 


Aki csak látja őt, 
hasát fogja, s nevet: 
kacagja Bergengóc, 
meg az egész sereg 
Nem tudnak harcolni, 
porban fetrengenek, 
lovuk hátán csálén 

áll a bársony nyereg 


Feláll Kelekótya, 
sűrű könnye pereg — 
Azt látja, kacagják: 
Bergengóc, s a sereg 
Hazakotródik hát, 
mit tenne egyebet: 
ebéd ideje van, 
kondítják a delet 


Elvonult Bergengóc, 

és véle a sereg, 

s bár az ülepüket 

feltörte a nyereg, 
vidámabb háborút 
képzelni se lehet — 

A végén nevetni 

most már én is merek . . . 


Volt egyszer, régecskén, 
vagy nem, az is lehet . . . 
De ahogy elmondtam, 
pontosan úgy esett. 


Felvidéki András rajza 


ál 


Kísérletezzünk tükörrel, nyakkendővel, pa- 
pírral? 

— Szörnyű dolgokat hallok mostanában 
és a legszörnyűbb, hogy már nekem is eszem- 


be jutott. . . — kezdte Magyar Gyuri a köré 
gyűlt fiúknak. 
— Az lehetetlen! — vágott közbe mind- 


járt magabiztosan Asztalos Tomi. Az utóbbi 
időben úgy tesz, mint aki mindent jobban 
tud. Alig várjuk, mármint az őrs, hogy kinő- 
je ezt a vadonatúj szokását. 

— Hagyd már, hadd mondja! — bökte 
meg Bali Csabi. Tomi a fülébe súgott vala- 
mit, s attól kezdve hangosan nevetett min- 
denki, akár hallotta Tomit, akár nem. Hiába, 
a nevetés olyan, mint a nátha. El lehet kap- 
ni. Addigra, persze, már a lányok is oda kí- 
váncsiskodtak, ki ne maradjanak valamiből. 
Nevetett Gyuri is, de aztán nem hagyta ma- 
gát. Újra kezdte: 

— Nem szörnyű, hogy már nagyok va- 
gyunk? Mást se hallok, mint: , Ekkora fiú- 
nak már igazán illenék. . . " — sipítóra vette 
a hangját. A teljesítményt ismét nevetéssel 
díjaztuk. 

— Nagyok? Szerintem inkább kicsik. Én 
például két hónapja nem nőttem semmit — 
vélekedett Csabi, aki kerek gyereknek in- 
dult, s ettől úgy megijedt, hogy folyton mé- 
regeti, hosszúkásabb-e már valamennyire. 

— Az nem számít. Felavattak, úttörő vagy, 
nagy vagy. Vége a boldog kisdobos kornak, 
amikor nyugodtan botladozhattál az iskolá- 
ban, mint totyogós korodban az asztal kö- 
rül. Magadra rántottad az abroszt? Butasá- 
gokat beszéltél? Semmi baj. Még mosolyog- 
tak is rád, milyen helyes, élénk kis kölyök. 
Most meg. . . 

— Tudjuk! Ekkora fiúnak már igazán il- 
lenék tudni, hogy egyszer már mondta, mi 
van most — szólt megint Tomi. 

— Egy kicsit tényleg furcsa. De nekem ép- 
pen az a különös, hogy nem látok magamon 
semmi, de semmi változást. 

— No nézzük csak! — vette szemügyre 

Kicsinek nagy, 
nagynak kicsi 


összehúzott szemöldöke alól Kis Szilvit Csa- 
bi. 

— Hát a nyakkendő, meg a sípzsinór? Ha 
díszbe öltözünk, látszik is: megpirosodott, 
mint a lakmuszpapír. 

A, végre Terka húgom is megszólalt. Már 
éppen csodálkoztam, mi történt vele, hogy 
még szünetben is hallgat, amikor pedig órák 
alatt nehezen bírja a némaságot. 

— Az meg mi? — kérdezték többen is. 

— A nyakkendő vagy a lakmuszpapír? 
Mert a lakmusz, az egy szép nevű papír, ami 
először kék aztán meg piros. 

— Mint a nyakkendő. 

— Feltéve, ha felavatják. 

— Megmondjam? — kérdeztem. — A lak- 
muszpapírt kémiai kísérletekben használják, 
mivel tényleg változtatja a színét, ha bele- 
mártják bizonyos folyadékokba. (És ha a kí- 
sérlet sikerült.) 

— Akkor most figyeljetek, összefoglalom: 
ha a kísérlet sikerült, a papír piros lesz, ha 
nem, marad kisdobos. 

Ezt Nyári Mónika toldotta a hallottak- 
hoz. No lám, nemcsak a nevetés ragályos. . . 

— Mi lenne, ha tíz másodperc mosolyszü- 
netet tartanánk? 

— Miért? Nem jó így nekünk? 

— Nem rossz, de gyakorolni kell, 
komolyan tudjatok majd például... 
vezetőt választani. 

— Akkor nem gyakorolunk, mert nekünk 
te megfelelsz — vetették el a javaslatomat. 

— Kösz, de az úttörők között az a szokás, 
hogy egészen önállóan szervezik meg az éle- 
tüket. Őrsvezetőt is maguk közül választa- 
nak. 

—- És akkor te? — állt be a mosolyszünet. 

— En maradok. Mert az úttörők között 
az is szokás, hogy nem hagyják el a barátai- 
kat. Szóval maradok, csak nem leszek őrs- 
vezető. Egy tagja leszek a társulatnak, ha 
meg nem unjátok a dolgot. Vagy póttag, 
mint Józsi bácsi meg az a néhány tanár. . . 
Nem az elnevezés számít. Aztán hamarosan 


hogy 
új Őrs- 


. Jesz sok új barátotok is... ahogy én ismer- 
lek benneteket. Mert ti aztán értitek a mód- 
ját. 

— Igazán mondod? 

— Igazán. Hamar észreveszitek ti is. Nem 
kell ahhoz sem a tükörbe állni, se magassá- 
got méricskélni, hogy valakit szeressenek és 
megbízzanak benne. Nem kell úgy járkálni, 
mint aki karót nyelt, sőt, hangosan nevetni 
is szabad. Mert, ugye, mindig akad valami, 
amin derülni lehet? Még egészen ínséges idők- 
ben is... Jaj, nem meséltem? Egyszer, a ki- 
lencszázas évek legelején, amikor a nagy- 
apám volt tízesztendős, őt, meg a kedves ko- 
máját (így emlegette mindig a barátját) be 
akarta csapni egy kereskedő. A gyerekek 
hajnalban kifuvarozták az áruját a piacra, 
az meg nem akart fizetni nekik. Erre ők se 
szó, se beszéd, indultak vissza a teli talicská- 
val, de olyan fürgén, mintha kergetnék őket. 


A kereskedő úgy megijedt, hogy ráígért az. 


először kialkudott fuvardíjra, majd könyör- 
gőre fogta, csak álljanak már meg az ördög- 
fattyai. És másodszorra szavának állt. Meg- 
adta a felemelt járandóságot. S attól 
kezdve. . . 

Becsöngettek. Kár, mert még sok mókás 
történetet mesélt a nagyapám. Meg aztán 
"Gyurinak is akartam mondani valamit... 
Ja, igen, az avatásról. 

Tényleg nem lettünk nagyobbak azon a 
napon, amikor úttörővé avattak bennün- 
ket. Gyuri és a többiek sem, ha az őket kor- 
holó nagyobbak azt mondják is. 

Nem titok, hogy az úttörőévek alatt az 
igazán emlékezetes, szép napokat, az ünnepi 
pillanatokat, az örömöt egyre inkább ön- 
magunk leleményessége, szorgalma, esze, 
ügyessége révén szerezhetjük meg. Társaink- 
nak, önmagunknak, együtt. De hogyan? 
Hány igazán szép napot, milyeneket sikerül 
majd teremtenünk? Találunk-e közben olyan 
barátot, akinek a kedvéért az igazságtalano- 
kat, a gyengéket, az , undokokat" is képesek 
vagyunk megérteni egy kicsit? És milyenné 
formálódunk mi magunk? 

Majd meglátjuk, hány zsákkal telik! — 
idézgetjük a szólást. Tényleg! Hány zsákkal 
telik majd emberségünkből? Ez a legizgalma- 
sabb kérdés, akár viseljük közben a vörös 
nyakkendőt, ünnepi egyenruhánkat, akár 
csak az a másik, a munka-farmer kopik raj- 
tunk. 


Józsa Teréz 


Görög Júlia rajza 

Ez így nem mehet tovább ! 


ét nappal a tápióbicskei csata vad 
tán már új ütközetre készülődtek.) ; Nyugalom uraim. 
dz osztrákok egyesítették - Most leckét kapnak.£ 
Á V Megemlegetik örökre ! 
Csak jöjj 


is kezdett. vegi 

: g va z 
Visszaszorította a balszárnyat. 
Ám a jobbszárnyon Damjanich 


nem hátrált ! 


A heves csatában egy puskagolyó 
Ferkót bal válla alatt, a szíve 
hifölött eltalálta. 


örgey jól látta, hogy mi forog ) 
ockán. e ÉT TÁS 


míg Aulich és Klapka 
ellentámadásba viszi katonáit. 
Azután indulhat előre ő is. 

Damjanich kitartott a nehéz $ 

helyzetben hős katonáival. 

Jöhetett a mindent elsöprő 


Ferkót az ütközet után 
eszméletlenül találták meg 
a csatamezőn. 


Fölterjesztelek kitüntetésre. 
Magam tűzöm a melledre 

a hősöknek járó érmet f 
bátorságodért. 


Dobra verjük 


(sorba Broska 


Nyakukban óriáskígyó. Csak semmi ijedelem! Nem ez lesi az 
idei divat, csupán a várpalotai úttörőházban néhány bátor gye- 
rek próbálta fel a csinos mintázatú hüllőt merő kíváncsiságtól 
hogyan illenék neki? zet került az BIÉÚSZEL LAK az úttörőházbat 


Mondhatnánk , kígyót, békát összehordtak". Volt ott előadás 
hüllőkről, afrikai kígyó-kalandokról, kígyómarásról és a kígyi : 
méreg ellenszereiről. Ezután jött maga az óriáskígyó és a dingó 
(amelyről jó tudni, hogy nem hüllő, hanem kutya Ausztráliában), 
Végezetül a gyerekek egy filmet is megnézhettek, persze, kizá. 
rólag a biztonság kedvéért: ha netán akadt volna köztük ük vala 
aki még nem volt Afrikában kígyóvadászaton. 


Mesterek a játékban. Ezt többé-kevésbé minden kisdobos el. 
mondhatja magáról, hiszen, szerencsére, 7—10 éves korban az 
ember főfoglalkozása a játék, s a főfoglalkozásban mindenki 
előbb-utóbb gyakorlatra tesz szert, mesterré válik. Hogy tanul. 
ni is kell? Természetesen. Azt is jobb könnyedén, játékosan vég- 
be vinni, mint unott ábrázattal, fáradt sóhajokkal. Az elismert 
játékmesterek (azok, akik az őrsök tagjai szerint is leginkább ér- 
tenek a mókához, játékhoz) nemrég Törökszentmiklóson, az út- 
törőházban találkoztak egy kis ötletcsere kedvéért; hogy ezután 
is tudjanak újat, izgalmasat, mulatságosat javasolni, ha az őrsben 
megkérdezik őket, , mit játsszunk?" 


,Háromszor-három?" — kártyajáték. Vágjátok ki a kártya- 
lapokat pontosan a vastag fekete vonal mentén. Ha jól megfigyeli 
tek, csak egy kártya piros-kék színű, a többin egy kép — egy. 
szín található. A rajzos oldalon különböző témából 3-3 rajzot fe- 
dezhettek fel, pl. három szerszámot, három virágot, három játé- 
kot, stb. A kártyák másik fele piros, kék, sárga színű. 
A kártyákat osszátok szét három játékosnak. Az kezd, akinél a 
piros-kék kártya van. A következő játékos pl. a , bútor" sorozat 
olyan darabját rakja rá, amelyiknek vagy kék vagy piros a másik 
fele. (Természetesen más mintájú lapot is választhat.) A követ- 
kező játékosnak is bútorlapot kell leraknia, a harmadiknak is. 
Akinek nincs, egyszer kimarad. Ha a három , bútor"-lap elfogyott, 
a következő játékos olyan lapot rak le, amelyiknek a színes négy- 
zete azonos az utolsóként lerakott kártya színével. Így egy újabb 
téma kezdődik, de most is pl. a három virág követheti csak egy- 
mást. A játék addig folytatódik, míg a lapok el nem fogynak és az 
győz, aki elsőként rakja le kártyáit. 
Reméljük a társasjátékot sokszor használjátok. Javasoljuk, rar 
gasszatok a lapok alá keményebb rajzlapot, hogy a kártyák ne 
szakadjanak el idő előtt a sok kártyapartitól. 


Örömmel jelentjük, hogy lapunk művészeti szerkesztőjét é 
grafikusát, Vida Győzőt Tótfalusi Kis Miklós díjjal tüntették ki. 
Gratulálunk neki és további sikereket kívánunk a munkájához. 

Institóris Katalin munkája, 
Kazincbarcika, 

Május 1. úti Általános Iskola 


Postafiók 100 


Hát ennek az iskolai évnek is vége 
van! Most aztán, hogy jön a nyár 
és a nagy vakáció, remélem a pihe- 
nésen kívül gondoltok szerkesztő- 
ségünkre is és tollat ragadva sürgő- 
sen megírjátok, hol és hogyan töl- 
titek az időt. Mi mindenesetre sze- 
retettel várjuk jelentkezéseteket 
továbbra is, hiszen barátunk, ba- 
rátotok a sajtó — a KISDOBOS 
újság! 

Június első vasárnapja pedagógus- 
nap. Virággal, magatok készítette 
apróságokkal kedveskedtek tanítói- 
toknak. Ide, pedagógusnapi levélnek 
illik Mike Gabriella (Budapest, 
Kárpát u. 48. 1133) írása: 


sKerületünk úttörőházába járok, ri- 
porter szakkörre. Azt a feladatot kap- 
tuk, hogy készítsünk interjút — vagyis 
beszélgetést, valakivel, akit jól isme- 
rünk. Kit ismerhet jobban az ember, 
mint a saját szüleit? Úgy döntöttem te- 
hát, hogy kikérdezgetem Aput. Mivel 
helyszínrajz is kell szóban, hát így 
kezdem Írásom: — A nagyszoba ajta- 
ján belépve balra szekrénysor, jobbra 
fotelok és asztal. Az ablak nyitva. Va- 
lóságos eleven poszter: a Duna látszik. 
Épp most úszik el arra egy hajó. Mé- 
lyet szippantok a víz illatából, aztán 
odalépek Apuhoz. Valamit ír. — Apu, 
szeretném, ha válaszolnál néhány kér- 
désemre, úgy, mint a tévében a ripor- 
tereknek szokás. Tehát mutatkozz be, 
hol dolgozol és mivel foglalkozol. 

— A Bólyai János Híradástechnikai 
szakközépiskolában tanítok, amint azt 
tudja kedves riporternő — tréfálkozik. 
— Mérést és elektrotechnikát tanítok, 
két eléggé nehéz tantárgyat. Idén 
nincs osztályom, majd őszre. Kicsit pi- 

hentem, mert ti gyerekek és tanulók el 
sem tudjátok gondolni, mennyi gond 
van veletek nemcsak otthon, szülőként, 
hanem az iskolában tanárként is. Sok 
örömöt szereztek, de ugyanakkor ál- 
landóan törődni kell veletek. Tudod, 
nemcsak abból áll a szülőség, hogy 
megkeresem az ételre, ruhára, lakásra 
valót. És nemcsak abból áll a tanárság, 
hogy ,leadom" az óra szakanyagát. 
Minden tanítványommal külön is kell 
törődnöm, ha osztályfőnök vagyok, a 
családot látogatnom, kis örömében- 
bajában osztoznom, néha vitázom mi- 
atta nemcsak Anyuval, hanem tanár 
kollégáimmal is egy-egy osztályzaton, 
vagy ne adj isten intőnél. Aztán sok az 
adminisztráció, tudod, mindenféle írá- 
sos jelentés, miegyéb. Hát majd ősszel 
megint lesz egy osztályom, nyilván el- 
sősök, s viszem őket érettségiig. Ösztől 
kevesebbet leszek veletek, hiszen tu- 
dod, mostanában legkésőbb fél három- 
ra itthon vagyok, igaz tanítok estin is, 
és az bizony nyolcig is eltart. 
Hallgatom Aput és az jár az eszem- 
ben, hogy nem könnyű szülőnek és dol- 
gozónak lenni egyszemélyben. Különö- 
sen akkor, ha pedagógus az illető. És 
ha nem munkának, hanem hiva- 
tásnak tekinti az elfoglaltságát!" 


Módos Richárd negyedikes kisdo- 
bos (Gyöngyösoroszi, Károlytáró21/a 
2/3 3211) levele következik: 

, Én a szabad szombatokat legszíve- 
sebben az erdőben tölteném mindig. 
Mi itt Károlytárón  bányásztelepen 
élünk, az erdő közepén — hát ezt 
könnyen megtehetem. Tavaly is sokat 
jártunk szüleimmel és testvéremmel 
gombászni és virágot szedni. De járok 
a pajtásaimmal, barátaimmal, mert 


sokan vannak. Nagyon messze azéj 
nem megyünk soha, mert el is téved. 
hetünk. Sokat mászunk fára, bújóc. 
kázunk és meglessük az erdei állatc 
kat. Nálunk nagyon sok őzike van é 
nagyon aranyosak. Azt hiszem mindei 
gyereknek az a legszebb szabad szom 
bat, ha szüleivel, barátaival együtt jó 
friss levegőt szív kint, a szabadban 
Ez egészséges és sok élményt i 
ad." L 


Pünkösti Szilvia harmadikos (Szi. 
getszentmiklós, — általános iskola 
2310) 3 


sOlyan eseményről szeretnék beszá 
molni, amit biztosan szívesen olvasnak 
a szerkesztőségben. Nálunk, Sziget. 
szentmiklóson több lakóház épült. Így 
aztán egyszerre nagyon sok gyerek let 
az iskolában. Mi például a fizikaterem 
be jártunk, mert másutt nem volt hely, 
Igaz, sok érdekes szemléltető eszköz 
volt ott, de hát mégsem volt igazi ta 
terem. A községvezető és a szülők el. 
határozták, hogy társadalmi munká: 
val három tantermet építenek az isko 
lához. Tavaly nyáron elkezdték, félé 
re kész is lett. Január 15-én átadták a 
tantermeket. Mindenki oda akart ke- 
rülni, olyan gyönyörűek lettek. Aztán 
beláttuk, hogy a kicsiknek, az 
elsősöknek lesz ott a legjobb. Ha erre 
jár a szerkesztőség szívesen megmu- 
tatjuk és büszkélkedünk azzal, amit a 
szüleink nekünk összefogva építettek!" 


A postafiók kiszabott terjedelme vé- 
gére ért. 
Leveleiteket nyáron is várjuk, szép 
bizonyítványt, jó időt, kellemes nya: 
rat kívánunk! 


Bárhová is mész a nyáron, bizo- 
nyos, hogy a közelben lesz valami 
VÍZ, patak, folyó, tó, mocsár, ezek- 
pen pedig okvetlenül vannak élőlé- 
nyek: halak, vízicsigák, vízibogarak, 
arajos gőték vagy apró rákocskák 
, növények, moszatok között. Hogy 
a természetet jobban megismerhesd, 
legjobban úgy figyelheted meg az 
élővilágot, ha néhány tagját ideigle- 
nesen fogságba ejted, s pár napig el- 
tartod őket. 

Ahol horgászok vannak, tehát hor- 
gászvizeken, csak engedéllyel szabad 
halat fogni, de a szögletes csalihalfo- 
gó hálóval kishalakat kereső horgá- 
szoktól biztosan elkunyerálhatsz egy- 

ét halacskát. Ahol nem horgásznak, 
számodra még mindig lehet valami 
aprócska halféle, amit magad fog- 
hatsz meg pecázgatással, kishálóval. 
Egy dologra ügyelj, jó ujjnyinál hosz- 
szabb halakat ne fogj ki, mert ezeket 
nem bírod még néhány óráig sem 
életben tartani. A kisebbeket azon- 
ban jókora üvegben, árnyékos helyen 
néhány vízben élő hínárfélével együtt 
eltarthatod addig, amíg jól meg nem 
nézted őket. Egy-két nap múlva már 
talán enni is fognak, apróra vágott 
gilisztát vagy húsvakarékot, kenyér- 
morzsát. 

Hogyha van valamilyen halad, tud- 
nod kell, miféle az? Mocsaras álló- 
vízben fogott lapos, kerek formájú, 
rézszínű hal (1.) bizonyára kárász. 
Vízinövények, hínár, nád, sulyom 
között apró horogra tűzött kenyér- 
galacsinnal — vagy  gilisztadarabbal 
többnyire vörösszárnyú koncért 
(2.) fogsz. Hálódba kerülhet az apró, 
ezüstös szivárványos ökle (3.), 
tiszta patakban, tavacskában a fürge 
cselle, mocsaras helyen valamilyen 
csíkhal is. 

Ha gilisztával horgászol, előfor- 
dulhat, hogy a színpompás, még te- 
nyérnyire is megnövő naphal (4.), 
vagy az ugyancsak erőszakos rabló- 
hal, a sügér (5.) lesz a zsákmányod. 
Mindkettőt könnyen eltarthatod pár 
napig, de etesd is őket. A Balaton kö- 
vezései mellett nagy számban fordul 
elő a szélhajtó küsz (6.), ezt horgá- 
szoktól kaphatsz, vagy parányi ho- 


rogra tett léggyel foghatod meg, 
mégpedig a víz színén, mert ott úsz- 
kál vízbe pottyanó zsákmányra lesel- 
kedve. 

A vízfenéken találod meg a fenék- 
járó küllőt (7.), de foghatsz ott tör- 
peharcsát, vagy egyebet is. Minden 
halról itt nincs helyünk szólni, de ha 
nem ismered fel ezekről a képekről 
őket, úgy kérdezd meg a horgászo- 
kat, vagy a helybelieket, milyen hal 
az, vagy arrafelé hogyan hívják? Bár- 
milyen halad van, ha azt veszed ész- 
re, hogy a felszínen kapkod a levegő 
után, vagy cseréld ki frissre a vizét, 

mert már nincs benne elég oxigén, 
vagy engedd szabadon a halacskát. 

Ha hal nincs a vízben, van ott vízi- 
csiga, méghozzá igen sokféle. Legna- 
gyobbak a kúpos házú mocsári csiga 
(8.) és a lapos tányércsiga (9.). Vi- 
zükbe tégy hínárt, moszatot, mert 
azt eszik. 

Kishalfogó hálót vödörre görbített 
(10.) drótvázra tüllből, vagy nagy- 
mami által készített necc-ből szab- 
hatsz zsákalakúra. Jó hosszú nyélre 
(11.) kötözd fel, s óvatosan járj a víz- 
parton, mert a halak ugyancsak ébe- 
rek! 

Rejivényfejtők, figyelem! 


Ez évi rejtvénypályázatunk május 31-ével befejeződött. Akik szep- 
tembertől részt vettek benne, tudják, hogy háromszor kellett há- 
rom-három havi megfejtést beküldeniök, vagyis szeptember-ok- 
tóber-novemberi megfejtésüket a rejtvényoldal bal felső sarkában 
lévő 1, 2, 3 számmal együtt; a december-január-februárit a 4, 5, 6 
számmal; a március-április-májusi feladatokat pedig a 7, 8, 9-es 
számokkal. Akiknek a megfejtése jól sikerült, Kodály, Bartók és 
Liszt portréját (arcképét) ábrázoló képeslapon kaptak választ. A 
május 31-ig beérkezett levelek értékelése még tart, a Liszt arcké- 
peket ezután adjuk postára. Felhívjuk figyelmeteket arra, akinek 
megvan a három fent jelzett képeslapja, a rajtuk lévő szövegből ÍTt Í 


kiderül, melyik hónap megfejtése volt hibátlan. Akinek kilenc vagy 
nyolc hónapi munkája volt sikeres, könyvjutalomban részesül. Te- , SAME. IRÁNT - SZARRA . KENE. 
hát, amint a harmadik képeslapot megkapjátok, akkor küldjétek mi H- 

el a lapokat címünkre (Kisdobos szerkesztősége, Budapest 1502, 
Pf. 100), ugyanis e lapok a bizonyítékai egész évi munkátoknak, 9..sos I. 0000 ..0—05s 00000 000600 
ezeken szerepel nevetek, címetek és hogy hányadikosok vagytok. 

Ez utóbbi azért fontos, mert a könyvjutalmat igyekszünk koro- 9900 ese edzetami 4 G GB Ő 
toknak megfelelően kiválasztani. A három képeslapot természe- : . 
tesen a könyvvel együtt visszaküldjük. Gratulálunk a nyertesek-  ? : 
nek. Továbbra is biztatjuk azokat a játékosainkat, akiknek most 

nem sikerült egyik-másik megfejtésük és nem kerültek a jutalma- l ; ; l ] 
zottak közé. A kezdőknek, segítségül alant közöljük a helyes 

megfejtéseket. Ezek alapján kíséreljétek újra megoldani a fejtörő- 2 

ket. Az új tanév újabb rejtvénysorozatának megfejtését így bizto- e I 
san több siker koronázza majd. 6 ú 
Szeptember: Keresztrejtvény: házi feladat, előhívás, jelentés, 

karaván. TA 
Betűrejtvény: történelem, szeptember. Melyik kettő egyfor- 
ma? Balról a második és a jobb szélső, utolsó. Keresgélj! bú-bá- 
natos, agya-fúrt, ha-zug, hat-alom, jó-kor, Juli-anna, ó-divatú, sza- 
va-tartó, szarka-láb stb. Vágd szét: öt négyzetet lehet összerakni. 
Október: Keresztrejtvény: szüreti mulatság, Zolikám, fur- 
fang, szőlő. Betűrejtvények az állatkertből: elefánt, orángu- 
tán. Lóugrás: 15 számot lehet elhelyezni. Lásd az 1. sz. rajzot. 
Gyufarejtvény: 2. sz. rajz. Töltögető: Minden übvegben 7 de- 
ciliter folyadék lesz. 

November: Keresztrejtvény: fűtőtest, farakás, tüzelés. Össze- 
olvasó: zongora, cukorka, eszelős, számtan, csapata, zongora, 
marcona: átlósan, zúzmara. Betűrejtvény: meleg szoba, kemen- 
ce. Parkolóhely: négy autó és hét motorkerékpár parkol. Gyu- 
farejtvény: 3. sz. rajz. 

December: Keresztrejtvény: Kodály Zoltán, népdal, koppan. 
Hogy hívnak? Zsuzsanna, Boldizsár, Orsolya. Cserép-malac: 
két darab ötforintos és négy darab kétforintos. Képrejtvények: 
fenyőfa, csillagszóró, angyalhaj. Gyufarejtvény: 4. sz. rajz. 
Január: Keresztrejtvény: Hol a boldogság mostanában — Ba- 
rátságos meleg szobában. Szólánc: jég-vég-vág-vár-sár. Székek: 
három háromlábú, kettő négylábú, egy kétlábú. Nehéz számtan: 
B: Sz; Vajz 

Február: Keresztrejtvény: Farsangi mulatság. Rossz órák: 
hat nap múlva, vasárnap, hat órát mutat mindkettő, déli tizenkét 
óra lesz, Betűrejtvények az állatkertből: marabu, fóka, tek- 
nősbéka. Hatalmasok: Hatalma sok. Hat alma sok. Hatalmas ok. 
Hat, al, ma, sok, ok, alma. 

Március: Keresztrejtvény: Illatos ibolyák. Ige-főnév: lép, szűr, 

sír, fej, vár, tűz, fűz, tár, sejt, ír, él, áll, fog, szám, kel, szeg, öl stb. 10.487 Fe TERET: 
Dobókocka: Három pont. Anagramma: Jókai Mór. Gyufa- l ] ; I ; i l ] 
rejtvény: 6. sz. rajz. mm ———— — mm enm me— 
Április: Keresztrejtvény: Április elseje. Áprilisi virág: Bolon- 

dos idő. Egy vonallal: 7. sz. rajz. Lóugrás: 8. sz. rajz. Gyufa- 

rejtvény: 9. sz. rajz. GED SEND ÖÖ Ő 0 Ő — GEZEZMEZED — CEZ Bazze THE, lá: szülői € szam 
Május: Keresztrejtvény: Kinyílik az orgona. Törd el a fűrészt: ! l ; I ; I . 3 I 

fű, űr, űz, és, ész, rész, rés, réz, fűz. Anagramma: Gárdonyi Géza. satb semm Ú maz Ő sema IE tNANA ZAR. Mt ! s 
Betűrejtvény: Nemsokára itt a nyár. Gyufarejtvény: 10. sz. j ] I ] I l l I 
rajz. 

